text: Kæreste anholdt og sigtet for drab på Kamilla Hantusch
  31 juli 2014 kl. 03.29
  En 24-årig mand er blevet anholdt af Syd- og Sønderjyllands Politi. Den 24-årige er sigtet for drab på Kamilla Hantusch. Manden, der er fra lokalområdet, er tidligere kæreste med Kamilla.
  Det er efterforskning kombineret med fundet af et lig i dag, der har fået Syd- og Sønderjyllands Politi til at skride til anholdelse af manden. Anholdelsen foregik i øvrigt uden dramatik.
  Den anholdte vil torsdag blive fremstillet i grundlovsforhør i retten i Sønderborg.
  